I Frederikshavn Whitehawks går man nye veje for at få ishockeystjernerne til klubben. Frederikshavnerne har ikke råd til at skrive kontrakt med den stjerne, de allermest ønsker sig. Derfor har klubben nu startet en pengeindsamling, så de kan få Ilya Dubko

Ishockey-trøjen er lavet og der er gjort plads til at den fortabte søn, Ilya Dubkov, kan komme op at hænge på væggen i Frederikshavn. Masser af penge er allerede på vej - Vi er meget tæt på 120.000. Det er vi tilfredse med, men der kommer løbende penge ind, siger Kim "Superdæk" Larsen, formand for Erhvervsklubben i Frederikshavn Whitehawks. Det er til at forstå, hvorfor Frederikshavn Whitehawks samler penge ind, så Ilya Dubkov igen kan spille for nordjyderne. Dubkov var nemlig helten i år 2000. Dengang scorede russeren det afgørende mål i finalekampen mod Herning, som nordjyderne vandt 7-6. I dag spiller Dubkov i AaB, men han vil gerne tilbage til Frederikshavn. - Altså, hvis de samler nok penge ind, så vil jeg gerne. Det er helt sikkert muligt, siger Dubkov til TV2/NORD. Det er både Erhvervsklubben i Whitehawks og ungdomsafdelingen i Frederikshavn Ishockey Klub, der samler penge ind. Kommer der penge nok, så er der også kontant bonus til ungdomsspillerne. Nogle af pengene skal nemlig bruges til at ansætte en ungdomstræner på fuld tid. Spillerne fra Frederikshavn Whitehawks har også været til lommerne og spyttet i indsamlingsbøssen - Jeg håber han kommer. Det er en vigtig spiller for mandskabet og mon ikke nok det skal gå, siger Mike Grey, spiller i Frederikshavn Whitehawks.